2. ΝΟΜΟΣ υπ’ αριθ. 34 της 30/30 Απρ. 1943 Περί τροποποιήσεως των διατάξεων των αφορωσών την ασφάλισιν του Προσωπικού της Α.Ε.Τ.Ε. Εκυρώθη δια των υπ’ αριθ. 317 και 324/1946 Πράξεων Υπ. Συμβουλίου. Άρθρ.1.-1.Το άρθρ. 1 του Ν.Δ. υπ’ αριθ. 912 της 11 Δεκ. 1941 «περί τροποποιήσεως και συμπληρώσεως διατάξεών τινων της Ασφαλιστικής Νομοθεσίας», αντικαθίσταται δια των επομένων. Πλην του ως άνω αντικαθισταμένου άρθρ. 1, αι λοιπαί διατάξεις του Ν.Δ. 912/1941, αφορώσαι διαφόρους ασφαλιστικούς οργανισμούς, παρατίθενται, εφ’ όσον ισχύουσιν εις τα οικεία κεφάλαια. Σελ. 1068,92(α) Τεύχος 1087-Σελ. 110 2.Το Δυνάμει του Α.Ν. 1718/1939 συσταθέν Ταμείον, υπό τον τίτλον «Ταμείον Επικουρικής Ασφαλίσεως Προσωπικού της Ανωνύμου Ελληνικής Τηλεφωνικής Εταιρείας» καθίσταται από 1ης Ιαν. 1942 Ταμείον κυρίας ασφαλίσεως των εν άρθρ. 2 του ως άνω Α. Νόμου αναφερομένων προσώπων κατά των κινδύνων αναπηρίας, εις ην περιλαμβάνονται και αι εις χρήμα παροχαί του ατυχήματος εν τη εργασία, γήρατος και θανάτου, φέρον εφεξής τον τίτλον «Ταμείον Ασφαλίσεως Προσωπικών Αν. Ελληνικής Τηλεφωνικής Εταιρείας». 3.Τα εν παρ. 1 του άρθρ. 2 του Α.Ν. 1718/1939 αναφερόμενα πρόσωπα παύουσιν, από της ως άνω χρονολογίας, υπαγόμενα εις την υπό του Νόμ. 6298 «περί κοινωνικών ασφαλίσεων», προβλεπομένην ασφάλισιν παρά τω Ιδρύματι Κοινωνικών Ασφαλίσεων κατά των εν παρ. 2 του παρόντος κινδύνων. 4.Το άρθρ. 3 του Νόμ. 5681 «περί κανονισμού των συντάξεων των υπό της Ελληνικής Εταιρείας Τηλεφώνων προσλαμβανομένων υπαλλήλων ΤΤΤ, καταργείται. Αι προς το Ταμείον Ασφαλίσεως Προσωπικού ΑΕΤΕ εισφοραί ως και αι ασφαλιστικαί παροχαί του παρά τη ΑΕΤΕ προσληφθέντος προσωπικού της Υπηρεσίας ΤΤΤ, καθορισθήσονται δια του Καταστατικού του Ταμείου. 39.Μ.α.2 Ταμείο Ασφαλίσεως Προσωπικού Ο.Τ.Ε. (Τ.Α.Π.-Ο.Τ.Ε.) Άρθρ.2.-1.Ως πόροι του Ταμείου Ασφαλίσεως Προσωπικού Α.Ε.Τ.Ε., πλην των εν άρθρ. 3 του Α.Ν. 1718/1939 αναφερομένων, ορίζονται δια το προσωπικόν της Α.Ε.Τ.Ε., το υπαγόμενον μέχρι της ενάρξεως της ισχύος του παρόντος, εις την υποχρεωτικήν ασφάλισιν παρά τω Ιδρύματι Κοινωνικών Ασφαλίσεων, συμφώνως προς τας διατάξεις του Νόμ. 6298 «περί Κοινωνικών Ασφαλίσεων», και: α)Εισφορά της ΑΕΤΕ, ίση προς την εκάστοτε κατά τους κειμένους Νόμους εισφοράν του εργοδότου δια την ασφάλισιν αναπηρίας, γήρατος και θανάτου εις το Ίδρυμα Κοινωνικών Ασφαλίσεων. β)Εισφορά των ησφαλισμένων, ίση προς την εκάστοτε κατά τους κειμένους Νόμους εισφοράν των ησφαλισμένων δια την ασφάλισιν αναπηρίας, γήρατος και θανάτου εις το Ίδρυμα Κοινωνικών Ασφαλίσεων. Κατά την ενεργηθησομένην, συμφώνως προς τας διατάξεις του άρθρ. 3 του παρόντος, ανασύνταξιν και προσαρμογήν του εν ισχύϊ Καταστατικού του Ταμείου, επιτρέπεται η ενοποίησις ως και αύξησις των υπό του άρθρ. 3 του Α.Ν. 1718/1939 και των υπό του παρόντος αναφερομένων πόρων. 2.Δια κοινών αποφάσεων των Υπουργών Συγκοινωνίας και Εργασίας, μετά σύμφωνον γνώμην του Διοικητικού Συμβουλίου της ΑΕΤΕ, δύναται πλην των ανωτέρω πόρων, να προστίθεται και πόρος, συνιστάμενος εις ποσοστόν επί των τηλεφωνικών τελών κατά τα δια των αποφάσεων τούτων ειδικώτερον οριζόμενα. Το ποσοστόν τούτο, βαρύνον τους συνδρομητάς, προστίθεται εις τους υπό της ΑΕΤΕ εκδιδομένους λογαριασμούς πληρωμής των ως άνω τελών και συνεισπράττεται παρ’ αυτής, κατά την εξόφλησιν των λογαριασμών τούτων, αποδιδόμενον εις το Ταμείον κατά τα υπό του Καταστατικού αυτού λεπτομερέστερον ορισθησόμενα. 3-4.(Προσωρινής ισχύος). Άρθρ.3.-Το εν ισχύϊ Καταστατικόν του Ταμείου Επικουρικής Ασφαλίσεως Προσωπικού ΑΕΤΕ θέλει προσαρμοσθή προς τας διατάξεις του παρόντος, κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. 694/1937. Κατά την αυτήν διαδικασίαν θα ενεργήται εφεξής και πάσα τροποποίησις των Καταστατικών και οργανωτικών διατάξεων του Ταμείου τούτου. Άρθρ.4.-Οι εκ του προσωπικού της ΑΕΤΕ πάσης φύσεως και κατηγορίας, τυχόντες παρ’ οιουδήποτε Οργανισμού Κοινωνικής Ασφαλίσεως, συμπεριλαμβανομένου και του Δημοσίου Ταμείου ειδικής ασφαλιστικής προστασίας δια την περίπτωσιν ατυχήματος, προελθόντος εκ βιαίου συμβάντος εν τη υπηρεσία ή ένεκα ταύτης, είτε και ως παθόντες συνεπεία τραύματος ή νοσήματος, προελθόντος εξ αιτίας της υπηρεσίας δεν δικαιούνται οιασδήποτε αποζημιώσεως παρά της ΑΕΤΕ βάσει των διατάξεων του Νόμ. 551 «περί ευθύνης προς αποζημίωσιν των εξ ατυχήματος κλπ., ως ούτοι εκάστοτε ισχύουν, εφόσον η δια την αιτίαν ταύτην παρεχομένη σύνταξις, κεφαλαιοποιουμένη,  είναι ίση τουλάχιστον προς την υπό του Νόμ. 551 προβλεπομένην αποζημίωσιν. Άρθρ.5.-1.Δι’ αποφάσεως του Υφυπουργού Εργασίας, εκδιδομένης μετά σύμφωνον γνώμην του Δ. Συμβουλίου της ΑΕΤΕ και δημοσιευομένης δια της Εφημερίδος της Κυβερνήσεως, δύναται και ο κίνδυνος κατά της ασθενείας του πάσης φύσεως προσωπικού της ΑΕΤΕ να υπαχθή εις το Ταμείον Ασφαλίσεως Προσωπικού της ΑΕΤΕ οριζομένων εν τη περιπτώσει ταύτη, ως πόρων του Ταμείου των κατά τον χρόνον της εκδόσεώς της τοιαύτης Υπουργικής αποφάσεως εισφορών του τε εργοδότου και των ησφαλισμένων εις το ΄Ιδρυμα Κοινωνικών Ασφαλίσεων, των αντιστοιχουσών εις την ασφάλισιν κατα της ασθενείας. Αι εισφοραί αύται δύνανται να συμπληρωθούν και δι’ ετέρων εισφορών του τε εργοδότου και των ησφαλισμένων, καθοριζομένων δι’ ομοίας Υπουργικής αποφάσεως, εκδιδομένης κατά την αυτήν διαδικασίαν. 2.Το προϊόν των πόρων τούτων τηρείται εις ίδιον λογαριασμόν παρά τω Ταμείω Ασφαλίσεως Προσωπικού ΑΕΤΕ, εξ ου θα εξυπηρετείται αποκλειστικώς ο κλάδος ασθενείας, δια παροχών, πάντως, ουχί κατωτέρων των υπό του Ιδρύματος Κοινωνικών Ασφαλίσεων παρεχομένων. 